கேள்வி: மாச்சாங் மக்களவைத் தொகுதி - மாச்சாங் பற்றி நீங்கள் என்ன அறிந்துள்ளீர்கள்?
பதில்: மாச்சாங் நகரம் கிளாந்தான் மாநிலத்தின் வட கிழக்குப் பகுதியில்; மாநிலத் தலைநகர் கோத்தா பாருவில் இருந்து 44 கி.மீ.; கோலாலம்பூர் மாநகரில் இருந்து 298 கி.மீ. தொலைவில் அமைந்துள்ளது. குதிரை மாம்பழம் என்று அழைக்கப்படும் மாச்சாங் மாம்பழம் ''(Mangifera foetida)'' என்பதன் மலாய்ப் பெயரில் இருந்து இந்த இடத்திற்கு மாச்சாங் என்று பெயரிடப்பட்டது. மாச்சாங் எனும் பெயரில் கம்போங் மாச்சாங் (''Kampung Machang'') எனும் கிராமம் உள்ளது. 1880-ஆம் ஆண்டில் செனிக் அவாங் கெச்சிக் (''Senik Awang Kecik'') என்பவரின் தலைமையில் குடியேறிய ஒரு குழுவினரால் கம்போங் மாச்சாங் எனும் கிராமம் உருவாக்கப்பட்டது.
கேள்வி: மாச்சாங் மக்களவைத் தொகுதி - கில்மார்ட் பாலம் பற்றி விளக்கவும்.
பதில்: கிளாந்தான் ஆற்றின் குறுக்கே தானா மேரா மாவட்டம்வுக்கு அருகில் வரலாற்றுச் சிறப்புமிக்க ஒரு தொடருந்துப் பாலம் உள்ளது. அதன் பெயர் கில்மார்ட் பாலம் (''Guillemard Bridge''). இந்தப் பாலம் மலேசியாவிலேயே மிக நீளமான தொடருந்துப் பாலமாகும். மலாயாவில் சப்பானிய படையெடுப்பு, சப்பானிய இராணுவத் துருப்புக்களின் முன்னேற்றத்தைத் தடுப்பதற்காக, 1941 டிசம்பர் 12-ஆம் தேதி பிரித்தானியத் துருப்புக்களால் இந்தத் தொடருந்துப் வெடி வைத்துத் தகர்க்கப்பட்டது. பின்னர் இந்தத் தொடருந்துப் பாலம் விரைவில் பழுதுபார்க்கப்பட்டு, 1948 செப்டம்பர் 7-ஆம் தேதி போக்குவரத்திற்கு மீண்டும் திறக்கப்பட்டது.